cyanic-selkie/wikianc huggingface dataset:
ლიხაურის ციხე
არქიტექტურა
გალავნის აღმოსავლეთ ნაწილში დიდი ზომის ტრაპეციის ფორმის ოთხსართულიანი კოშკია. მას შესასვლელი მეორე სართულის დონეზე აქვს ჩრდილოეთიდან. პირველი სართული ყრუა. მეორე სართულისგან გამოყოფილი იყო ქვითკირის ჭერით. მეორე და მესამე სართული საცხოვრებელია. მეოთხე - საბრძოლო ბანი უნდა ყოფილიყო. ამ სართულებზე სართულშორისი გადახურვა ხის იყო. კედლებში დატანებულია მცირე ზომის თაღჩები და სათოფურები. შესასვლელის თავზე უნდა ყოფილიყო საბრძოლო-სათვალთვალო სივრცე. კოშკის ჩრდილოეთით, გალავანზე მიდგმული ნაგებობის ნაშთია. ამჟამად შემორჩენილია კედელზე მიდგმული ორთაღიანი კედლის ნაშთი.
ციხის სამხრეთ ნაწილში გალავანიდან მცირე დაშრებით ამოყვანილია კედლები, რომლებიც ქვითკირითვეა გადახურული. მისი დანიშნულება ამჟამად ბუნდოვანია. გალავანს ზედა ნაწილში საბრძოლო ბილიკი შემოსდევს. ციხის ეზოში ჭაა. ციხე ვიზუალური დაკვირვებით გვიანდელ შუა საუკუნეებს მიეკუთვნება. ციხე არა მხოლოდ დამცავ ნაგებობად გამოიყენებოდა, არამედ საცხოვრებლადაც.
სქოლიო
კატეგორია:ოზურგეთის მუნიციპალიტეტის ციხესიმაგრეები კატეგორია:კულტურული მემკვიდრეობის ძეგლები გურიის მხარეში
ტორიხასი
ტორიხასი (Torrijas, Torrillas) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის გუდარ-ხავალამბრეს კომარკის შემადგენლობაში. ფართობი — 57,337809 კმ². მოსახლეობა — 43 კაცი (2020 წ.).
სქოლიო
კატეგორია:ტერუელის მუნიციპალიტეტები
ახალსოფელი (ყვარლის მუნიციპალიტეტი)
ახალსოფელი (ყოფ. ძველი გავაზი) — სოფელი საქართველოში, კახეთის მხარის ყვარლის მუნიციპალიტეტში. მდებარეობს ალაზნის ვაკეზე, მდინარეებს ავანისხევისა და შოროხევს შორის, ზღვის დონიდან 440 მეტრზე. თემის ცენტრი (სოფელი: ბალღოჯიანი, თივი, თხილისწყარო, სარუსო, საცხენე). ყვარლიდან დაშორებულია 15 კილომეტრით.
ისტორია
ახალსოფელი მდებარეობს ისტორიული გავაზის ტერიტორიაზე. XVIII საუკუნეში ლეკიანობისგან შევიწროებული გავაზის მოსახლეობა გადასახლდა ალაზნის ველზე, სადაც ამავე სახელწოდების სოფელი გაშენდა. ძველი გავაზის ტერიტორია ხელახლა 1850 წელს დაასახლეს.
ისტორიული ძეგლი მდებარეობს ყვარელის მუნიციპალიტეტის სოფელ ახალსოფლის კავკასიონის ძირში, ალაზნის ველის მარცხენა მხარეში, მდინარეების ავანისხევსა (გავაზისწყალი) და შოროხევს შორის. სოფელი გაშენებელი იყო მდინარე ალაზნის მარცხენა შენაკადის - გავაზისწყლის ორივე ნაპირას. იგი მდებარეობდა მნიშვნელოვან გზასაყარზე, ერთი მხრივ, სავაჭრო გზაზე, რომელიც ქართლ-კახეთს აკავშირებდა ჰერეთთან, ალბანეთის შიდა რაიონებთან, სომხეთთან და მეორე მხრივ მდინარე შარახევის ხეობის გავლით, კახეთ-ჰერეთს და დაღესტანს. გავაზი ფრინველის აღმნიშვნრლი სახელია და მასვე უნდა დაუკავშირდეს პუნქტის სახელწოდებაც.
არქეოლოგიური გათხრებით დასტურდება, რომ გავაზი და მისი შემოგარენი, დასახლებული იყო ჯერ კიდევ ბრინჯაოს ხანაში. იგი ადრინდელ ქრისტიანულ ხანაში და მთელი შუა საუკუნეების მანძილზე ძლიერ დასახლებას წარმოადგენდა. წერილობით წყაროებში კი პირველად იხსენიება IX საუკუნის 40-იანი წლების ამბებთან დაკავშირებით, მაშინ, როცა გამძაფრდა ბრძოლა თბილისის ამარასა და სახალიფოს შორის. ხალიფა გამდგარ ამარასა და მისი მოკავშრე კახელების წინააღმდეგ ზედიზედ გზავნიდა დამსჯელ რაზმებს. ერთ-ერთ დამსჯელ რაზმს მეთაურობდა არაბი სარდალი ხალიდ იბნ-იქზიდი (ქართული წყაროებით ხალილ არაბი), რომელიც კახელებმა სასტიკად დაამარცხეს გავაზთან ქორეპისკოპოს სამოელ დონაურის მეთაურობით. X საუკუნეში ჰერეთის მთავარმა ადარნასე პატრიკმა დაზავების მიზნით, გავაზი და არიში დაუთმო აფხაზთა მეფეს კონსტანტინე III-ეს, რომელმაც კახთა ქორეპისკოპოს კვირიკე I-თან ერთად გაილაშქრა ჰერეთის და ალყა შემოარტყა ვეჯინის ციხეს. ქართლის მფლობელმა კონსტანტინემ გავაზიცა და არიშიც ქართლს შეუერთა. მის ხელში გადავიდა ჰერეთზე გამავალი, ბარდავიდან მომავალი, დიდი სავაჭრო გზის მნიშვნრლოვანი მონაკვეთი. რამდენიმე ხნის შემდეგ, ადარნასე პატრიკმა ისარგებლა კახეთის სამთავროს საგარეო პოლიტიკური მდგომარეობის გართულებით და დაკარგული დაიბრუნა.
გავაზში აღმოჩენილი 1025 წლით დათარიღებული სამშენებლი წარწერა გვამცნობს, რომ აქ მნიშვნრლოვანი მშენებლობა მიმდინარეობდა.
IX საუკუნეში შიდა ქართლის მსხვილმა ფეოდალმა ფავნელმა მეფისგან ნაბოძები გავაზი შიომღვიმის მონასტერს მიჰყიდა. ამ ნასყიდობის აქტს ადასტურებენ გიორგი II და გიორგი III შიომღვიმისადმი ბოძებულ შეუვალობის სიგელში.
1064 და 1068 წლებში თურქ-სელჯუკებმა გავაზი და სხვა რიგი პუნქტები განძის ამირას გადაცეს.
მონღოლთა შემოსევების დროს გავაზი გადასახადებით დაუბეგრავთ. ქართლის ერისთავი გრიგოლ სურამელი შიომღვიმისადმი ბოძებული სიგელით ათავისუფლებს გავაზს ყოველგვარი სახელმწიფო ბგერისგან და კვლავ შეუვალს ხდის მას.
XV-XVI საუკუნეებში კახეთის ეკონომიკური აღმავლობის ხანაში, განსაკუთრებით გაიზარდა გავაზის მნიშვნელობა. ამას ხელს ისიც უწყობდა, რომ იგი კახეთის პოლიტიკური ცენტრიდან - გრემიდან ირანისაკენ მიმავალ გზაზე მდებარეობდა. გამომწვარი თიხის ფილებით მოგებული და საგანგებო სამეთვალყურეო კოშკებით დაცულ ამ გზაზე, თითო დღის სავალზე, ქარვასლები იყო მოწყობილი. გრემის შემდეგ პირველივე გაჩერება გავაზაში იყო, ამიტომ ქარვასლა გავაზაშიც აუგიათ.
მეორე გზა, თბილისიდან კახეთის გავლით, ბარდავისკენ და შემახისკენ მიდიოდა. შემდეგ დარუბანდის გავლით, ჩრდილოეთით მდებარე ქვეყნებს უკავშირდებოდა. დაღესტნისაკენ მიმავალი ერთ-ერთი მთავარი გზა გავაზზე გადიოდა. აქედან გავრცელდა ქრისტიანობა მთაში, რის დამამტკიცებელი საბუთად დღევანდელ დაღესტანში არაერთი ქართული წარწერა და ეკლესიაა შემონახული.
IX-XVI საუკუნეებში გავაზის ძირითადი უბნები იყო: ბაზარი (თანამედროვე „ნაბაზრალი“). დარბაზოვანი, სამება და კოპალე.
შაჰ-აბასის ჯერ კახეთის აოხრების (1614-1616 წლებში) შემდეგ გავაზი თანდათან დაკნინდა, თუმცა კვლავ მნიშვნრლოვანი პუნქტი ჩანს XVIII საუკუნის პირველ მეოთხედში.
1678 წელს თეიმურაზ პირველს, მეფე როსტომთან დროებით დაზავების დროს, მისთვის „სანდი საფიცრებით“ სოფელი გავაზი და კისისხევი მიუცია.
1722 წლის საბუთით, სარუსთველოს დროშის განწესებისას, გავაზი და ყვარელი საწინამძღვროდ ყოფილა გამოცხადებული.
XVIII საუკუნის 30-იან წლებში გავაზი თურქ-ოსმალებმა ააოხრეს. ამას დაერთო ლეკთა მუდმივი შემოსევებიც. შედეგად გავაზი თანდათან გაპარტახდა და დაცარიელდა მოსახლეობა გადასახლდა ალაზნის ველზე, სადაც ამავე სახელწოდების სოფელი აშენდა.
XIX საუკუნის 50-იან წლებში მიტოვებული გავაზი ხელახლა აღადგინეს და ახალსოფელი უწოდეს. გავაზში მეურნეობის სხვა დარგებს შორის განსაკუთებით მევენახეობა ყოფილა განვითარებული. აქ გავრცელებული ვაზის ჯიშბი გავაზური თეთრად სახელით იყო ცნობილი. გავაზური ვაზი და ღვინო ხოტბაშესხმულმა „არჩილიანში“ („ხილზედ ვსვემდი გავაზურს, ხვრეტა არ იყო იქ დოსი“ და ა.შ.).
ზვარი და ღვინო, როგორც გაცვლითი ღირებულება, ისტორიული საბუთებში, გავაზთან დაკავშირებით, ხშირად არის მოხსენიებული. მთელ კახეთში ღვინის და საერთოდ, მეღვინეობის ნაწარმისთვის გავრცელებული იყო გავაზური საწყო. ალექსანდრე კახთა მეფეს 1593 წლის ერთი საბუთით ყველაზე შეძლებული ასი გავაზელი გლეხისთვის სამოურავო ულუფად სპილენძის დიდი გავაზური, სამ-სამი თუნგი ტკბილი და ექვს-ექვსი შაური დაუკისრებია.
1969-1972 წლებში საქართველოს სახელმეიფო მუზეუმის არქეოლოგიური ექსპედიციამ (ხელმძღვანრლი ლ. ჭილაშვილი), სოფლის ტერიტორიაზე ჩაატარა არქეოლოგიური გათხრები. გათხრებით გაირკვა, რომ სოფელში განვითარებული ყოფილა მეურნეობის სხვადასხვა დარგი, რომელთა შორის წამყვანი მეღვინეობა ყოფილა. სოფელს ჰქონია აგრარული ზონა, რომელიც მდინარეების ავნისხევის და იულდას შორის მდებარეობდა და ირწყვებოდა არხით. ზონებად დაყოფილი იყო ქვით ნაშენი ღობეებით შემოფარგლული სხვადასხვა ფართობის ეზოებად. ეზოების გეგმა დაახლოებით სწორკუთხაა. ისინი ერთმანეთს სპეციალური „ქუჩებით“ (ცენტრალური „ქუჩების“ სიგანე დაახლოებით 3 მეტრია) უკავშირდებოდა. აქვე აღმოჩნდა ნაგებობათა საძირკვლები და ცოკოლის ნაწილები, რომლებიც ნატეხი ქვითა და ტალახით იყო ნაგები (შენობების ზედა ნაწილები, როგორც ჩანს, ხის ან ალიზის უნდა ყოფილიყო). ერთ-ერთ მათგანში, რომელსაც ეტყობა მეორადი გამოყენების კვალი. მოგვიანებით სამჭედლო-სახელოსნო მოუწყვიათ. გამოვლინდა რამდენიმე საწნახელიც. ზოგიერთი საწნახელი ორგანყოფილებიანია. მათში სხვადასხვა ჯიშისა და ფერის ყურძენს ერთდროულად წურავდნენ.
2002 წელს დაუდგენელმა პიროვნებებმა დაწვეს სოფელში მდგარი ბაპტისტური ეკლესია. ეკლესია აღადგინეს 2005 წელს.
ცნობილი ადამიანები
სოფელ გავაზში დაიბადნენ: ცნობილი ქართველი მსახიობი მაკო (მარიამ) საფაროვა-აბაშიძისა (1860-1940), კომპოზიტორი, ფოლკლორისტი აკაკი ანდრიაშვილი, პოეტი მედეა კახიძე.
დემოგრაფია
2014 წლის აღწერის მონაცემებით სოფელში ცხოვრობს 4158 ადამიანი.
კულტურა
ახალსოფლის მიდამოებშია VI ს. ძველი გავაზის ღვთისმშობლის ეკლესია.
სქოლიო
კატეგორია:ყვარლის მუნიციპალიტეტის სოფლები
ალმატი
ალმატი — სოფელი საქართველოში, ყვარლის მუნიციპალიტეტში (საბუეს თემი), კახეთის კავკასიონის სამხრეთ კალთაზე. მდინარე ინწობის მარჯვენა ნაპირას. ზღვის დონიდან 580 მეტრი, ყვარლიდან 25 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 565 ადამიანი.
სქოლიო
კატეგორია:ყვარლის მუნიციპალიტეტის სოფლები
ბლინკი
ბლინკი (კლარის ფერგიუსონი) (ინგ. Blink) — გამოგონილი პერსონაჟი, Marvel Comics-ის სუპერგმირი, რომელიც იქს-ადამიანების სერიებიდანაა ცნობილი. ის შექმნილია სკოტ ლობდელისა და ჯო მადურეირას მიერ და პირველად გამოჩნდა კომიქსში Uncanny X-Men #317 (1994).
2014 წელს ბლინკი გამოჩნდა ფილმში იქს-ადამიანები: მომავალი წარსულის დღეები, რომელშიც მას მსახიობი ფან ბინბინი ასახიერებს.
მონტის-კლარუსის ბრძოლა
მონტის-კლარუსის ბრძოლა — ბრძოლა გაიმართა 1665 წლის 17 ივნისს, ბორბას მახლობლად, ესპანეთსა და ინგლისურ-პორტუგალიურ გაერთიანებულ ძალებს შორის, როგორც უკანასკნელი ბრძოლა პორტუგალიის აღდგენის ომში. ბრძოლის შედეგად პორტუგალიამ მოიპოვა გადამწყვეტი გამარჯვება და იგი ითვლება ერთ-ერთ ყველაზე მნიშვნელოვან ბრძოლად ქვეყნის ისტორიაში.
პრელუდია
1665 წლისთვის პორტუგალიის აღდგენითი ომი უკვე 25 წლის დაწყებული იყო. მიუხედავად მრავალი წარუმატებლობისა, ესპანეთის მეფე ფილიპე IV-მ გადაწყვიტა პორტუგალიის აჯანყების ჩახშობა. მას შემდეგ, რაც სამხრეთ პორტუგალიაში კატასტროფული კამპანია დასრულდა 1662 წლის ამექსიალის ბრძოლაში, ესპანურმა სასამართლომ გადახედა ესპანეთის არმიის მუშაობას და მივიდა დასკვნამდე, რომ ომის დასრულება მხოლოდ გადამწყვეტი მოქმედებით შეიძლებოდა. სასამართლოს სჯეროდა, რომ პორტუგალიის აჯანყება შეიძლებოდა დასრულებულიყო მხოლოდ პორტუგალიის ყველაზე ძლიერი ქალაქის აღებით ან პორტუგალიის არმიის სრული განადგურებით. ლუის დე ბენავიდეს კარილო, მარკიზ კარაცენა, იტალიასა და ნიდერლანდებში კამპანიის ვეტერანი, დაინიშნა პორტუგალიაში ახალი შეჭრის ხელმძღვანელად. კარილო მსახურობდა საველე მეთაურად და სამხედრო გუბერნატორად, მისი ორგანიზაციული უნარები საკმაოდ მაღალი დონის იყო. კარილო ომის დასრულებას პორტუგალიის დედაქალაქ ლისაბონის აღებით გეგმავდა. ქალაქამდე მისასვლელად იგი გეგმავდა შეჭრას ჯერ ვილა ვიჩოსაში, შემდეგ სეტუბალში.
მისი მეთაურობის დროს, კარილიოს სურდა ერთად შეეკრიბა ყველა ჯარისკაცი, ვისთანაც ხელი მიუწვდებოდა, რადგან დარწმუნებული ყოფილიყო, რომ მისი არმია ნებისმიერ პორტუგალიურ არმიაზე დიდი იყო. თუმცა, მეფე ფილიპეს ავადმყოფობის გაუარესებამ განაპირობა, რომ სასამართლომ მას უბრძანა შემოსევის გაგრძელება, რადგან შიშობდნენ, რომ ფილიპეს სიკვდილი გააძლიერებდა პორტუგალიელთა საგარეო მხარდაჭერას. ესპანეთის გვირგვინსაც ფინანსური სირთულეები შეექმნა და არსებობდა ლეგიტიმური შიში, რომ ომის გაგრძელების შემთხვევაში არმიის საჭირო რესურსით მომარაგება ვეღარ მოხერხდებოდა და ეს არმია უსახსრობის გამო დაიშლებოდა.
პორტუგალიელები მზად იყვნენ და წინასწარ მოელოდნენ ასეთ შეტევას. 3500 კაცი ჩრდილოეთით ტრას-ოს-მონტესიდან სამხრეთით ალენტეხოში გადაიყვანეს. კიდევ 7800 კაცი მოვიდა ლისაბონიდან, ანტონიო ლუის დე მენესესის მეთაურობით, რომელმაც ექვსი წლის წინ დაამარცხა ესპანელები ელვასის ხაზების ბრძოლაში. ისინი გააძლიერა ინგლისის ვეტერანულმა კონტინგენტმა, რომელიც შედგება 2000 კაცისგან და მათ შომბერგის ჰერცოგი მეთაურობდა.
ვეტერანმა მეთაურმა, მენესესმა, რომელიც 20 წელზე მეტი ხნის განმავლობაში იცავდა პორტუგალიის საზღვარს ესპანეთისგან, იცოდა, რომ კარილიოს ქვეყანაში შეჭრის მრავალი გზა შეიძლებოდა გამოეყენებინა. როგორც ასეთი, მან გააძლიერა ელვასისა და კამპო მაიორის სასაზღვრო გარნიზონები, იმ იმედით, რომ გააძლიერებდა სასაზღვრო დაცვას და ამით გავლენას მოახდენდა კარილიოს მარშრუტზე. ამეიქსიალში პორტუგალიის გამარჯვების დროს, მენესესმა კარგად იცოდა, რომ პორტუგალიაში შეჭრისას ესპანელებს ლოგისტიკური გამოწვევები შეექმნათ და როგორც ასეთი, გეგმავდა კარილოს არმიის მაქსიმალურად დიდი დროით გაჩერებას, რასაც შეიძლება დიდხანს შეენარჩუნებინა მათი რიცხვი. პორტუგალიელებმა ასევე იცოდნენ ესპანეთის მეფის ჯანმრთელობის გაუარესებაზე და მენესესი ეჭვობდა, რომ ეს მათ აიძულებდა შეტევას.
კარილიოს არმია პორტუგალიაში 25 მაისს გადავიდა. მან პირველად აიღო ბორბა წინააღმდეგობის გარეშე, მას შემდეგ რაც ის პორტუგალიის გარნიზონმა მიატოვა. შემდეგ მან ალყა შემოარტყა ვილა ვიჩოსას, აიღო ქალაქი, მაგრამ ვერ აიღო ციტადელი, და იძულებული გახდა ალყაში მოექცია იგი.
პორტუგალიელებმა გადაწყვიტეს მიწის დროში გაცვლა, რადგან იმედოვნებდნენ, რომ მიდამოების უხეში რელიეფი კარილიოს არმიას დაამცირებდა. ამ სტრატეგიის მიუხედავად, მენესესს გადაწყვეტილი ჰქონდა ჩაერთო ესპანეთის არმია მის მიერ არჩეულ ბრძოლის ველზე. პორტუგალიის არმიის ძირითადი ნაწილი დაიძრა ვილა ვიჩოსას მიმდებარე ესპანური ძალებისკენ, მაგრამ ის გაჩერდა მონტეს კლაროსში, ვილა ვიჩოსასა და ესტრემოზს შორის შუა გზაზე.
კარილო, რომელიც იმ დროს აგრძელებდა ვილა ვიკოსას ალყას, სწრაფად კარგავდა კაცებს. ივნისისთვის, პორტუგალიელი ჯარისკაცების თავდასხმები დიდ დანაკარგს განიცდიდა მის მიწოდების ხაზებზე, ვილა ვიკოზა აგრძელებდა მოულოდნელად სასტიკი დაცვას და ესპანეთის სასამართლო ითხოვდა მოქმედებას. მიუხედავად ამ წარუმატებლობისა, კარილო აგრძელებდა ლისაბონის აღების და თავის წინა გეგმებს ეყრდნობოდა. თუმცა, როდესაც შეატყობინეს, რომ მენესესის რიცხობრივად დაბალი ძალა მიიწევდა მისკენ ესტრემოზიდან, კარილომ გადაწყვიტა პორტუგალიელებთან დაკავშირება.
სქოლიო
კატეგორია:ინგლისის ბრძოლები კატეგორია:პორტუგალიის ბრძოლები კატეგორია:ესპანეთის ბრძოლები კატეგორია:საფრანგეთის ბრძოლები
ალია ბინტ ჰუსეინი
პრინცესა ალია ბინტ ჰუსეინი (عالية بنت الحسين; დ. 13 თებერვალი 1956, ამანი, იორდანია) — იორდანიის მეფე ჰუსეინის უფროსი შვილი მისი პირველი ცოლისგან, დინა ბინტ აბდულ-ჰამიდისგან.
განათლება
პრინცესა ალია თავისი დაწყებითი განათლება მიიღო ამანში, აჰლიიას გოგონათა სკოლისა და როზარის კოლეჯში. 1968 წლამდე დიდ ბრიტანეთში, ლიმინგში სიბტონ პარკის სკოლაში სწავლობდა და შემდეგ ბენენდენის სკოლაში (1969-70) განაგრძო სწავლა, ხოლო 1972 წელს სომერსეტის მილფილდის სკოლაში მოიპოვა არაბულ, ინგლისურ და ფრანგულ ენებზე „ა“ დონე. 1977 წელს, ალია დაამთავრა იორდანიის უნივერსიტეტი ინგლისურ ლიტერატურაში ბაკალავრის ხარისხით.
სქოლიო
კატეგორია:დაბადებული 13 თებერვალი კატეგორია:დაბადებული 1956 კატეგორია:იორდანიის პრინცესები
ჯანი რივერა
ჯანი რივერა (Giovanni (Gianni) Rivera; დ. 18 აგვისტო, 1943, ალესანდრია, პიემონტი, იტალია) — იტალიელი ფეხბურთელი, ნახევარმცველი. 1969 წელს გახდა ევროპის საუკეთესო ფეხბურთელი, სწორედ იმ წელს როდესაც „მილანმა“ ევროპის ჩემპიონთა თასი მეორედ მოიგო. რივერა არის ალესანდრიის ახალგაზრდული საფეხბურთო სკოლის აღზრდილი. მას დებიუტი სერია ა-ში ჰქონდა 1959 წლის 2 ივნისს, 15 წლის ასაკში ინტერის წინააღმდეგ. მან ითამაშა მხოლოდ 26 მატჩი თავის პირველ გუნში სადაც 6 გოლი გაიტანა, ამის შემდეგ იტალიაში ყველაზე პერსპექტიული ფეხბურთელი მილანმა შეიძინა იმ დროისთვის რეკორდულ თანხად - $200 000. 1962 წელს ჯანიმ მოიგო თავისი პირველი სკუდეტო მილანთან ერთად და იმავე წლის 13 მაისს შედგა მისი დებიუტი იტალიის ნაკრებში, მსოფლიოს ჩემპიონატზე სადაც იტალიის საფეხბურთო ნაკრები დასავლეთ გერმანიის ფედერაციას დაუპირისპირდა ჩილეში. ეს შეხვედრა უგოლო ფრედ დასრულდა.
სქოლიო
კატეგორია:დაბადებული 18 აგვისტო კატეგორია:დაბადებული 1943 კატეგორია:იტალიელი ფეხბურთელები კატეგორია:სერია A-ს ფეხბურთელები კატეგორია:მილანის ფეხბურთელები კატეგორია:იტალიის ნაკრების ფეხბურთელები კატეგორია:ოქროს ბურთის მფლობელები კატეგორია:1962 წლის მსოფლიო საფეხბურთო ჩემპიონატის ფეხბურთელები კატეგორია:1966 წლის მსოფლიო საფეხბურთო ჩემპიონატის ფეხბურთელები კატეგორია:1970 წლის მსოფლიო საფეხბურთო ჩემპიონატის ფეხბურთელები კატეგორია:1974 წლის მსოფლიო საფეხბურთო ჩემპიონატის ფეხბურთელები კატეგორია:ევროპის ჩემპიონები ფეხბურთში კატეგორია:ფიფას 100-ეული
უკუსისატი
უკუსისატი (Ukkusissat) — დასახლება დასავლეთ გრენლანდიაში, კაასუიტსუპის მუნიციპალიტეტში. 2010 წლის მონაცემებით მოსახლეობა შეადგენს 170 კაცს.
კატეგორია:გრენლანდიის დასახლებული პუნქტები
Lasioglossum lippani
Lasioglossum lippani — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1905 წელს.
სქოლიო
lippani
ნიდერლანდელები
ნიდერლანდელები — ხალხი, ნიდერლანდების ძირითადი მოსახლენი (17.2 მლნ). მათ აქვთ ერთიანი კულტურა და საუბრობენ ნიდერლანდურად. ნიდერლანდელების დიასპორები განსაკუთრებით დიდია: სურინამში, ჩილეში, ბრაზილიაში, კანადაში, ავსტრალიაში, სამხრეთ აფრიკაში, ახალ ზელანდიასა და ამერიკის შეერთებულ შტატებში.
უპერნავიკ-კუიალეკი
უპერნავიკ-კუიალეკი (Upernavik Kujalleq) — დასახლება დასავლეთ გრენლანდიაში, კაასუიტსუპის მუნიციპალიტეტში. 2010 წლის მონაცემებით მოსახლეობა შეადგენს 204 კაცს.
კატეგორია:გრენლანდიის დასახლებული პუნქტები
Aqualung (სიმღერა)
Aqualung — ჯგუფ ჯეთრო ტალის კომპოზიცია ალბომიდან Aqualung. სიმღერის ავტორები არიან ჯგუფის ლიდერი იენ ანდერსონი და მისი ყოფილი მეუღლე ჯენი ფრენკსი. ორიგინალური ჩანაწერის ხანგრძლივობაა 6 წთ 32 წმ. ისევე, როგორც ჯგუფის სხვა სიმღერებში, აქაც მოთხრობილია უსახლკარო ადამიანის ისტორია.
1999 წლის ინტერვიუში ანდერსონი აღნიშნავს:
პერსონაჟი ”აკვალანგი” მოგვიანებით ნახსენებია სიმღერაში Cross-Eyed Mary, რომელიც ალბომის მეორე კომპოზიციაა.
ეს სიმღერა ასევე შეტანილია კომპიუტერულ თამაშში Rock Band 2.
VH1-ის მიერ სიმღერა დასახელდა 90-ე ადგილზე მძიმე როკის ჟანრის საუკეთესო კომპოზიციებში.
რესურსები ინტერნეტში
კატეგორია:ჯეთრო ტალის სიმღერები კატეგორია:1971 წლის სიმღერები
კლეოპატრა I
კლეოპატრა I (Κλεοπάτρα Σύρα; დ. ძვ. წ. 215 — გ. ძვ. წ. 176) — ეგვიპტის დედოფალი;
სელევკიდების სამეფოს მეფის ანტიოქე III დიდისა და ლაოდიკეს ქალიშვილი. ძვ. წ. 193 წელს პტოლემე V-ის მეუღლე გახდა, პტოლომეების დინასტიიდან. ჰყავდა ორი ვაჟი და ერთი ქალიშვილი. პტოლემე VI, კლეოპატრა II და პტოლემე VII. მეუღლის გარდაცვალების შემდეგ (ძვ. წ. 180) კლეოპატრა I მართავდა სახელმწიფოს თავისი უფროსი ვაჟის, პტოლემე VI სახელით გარდაცვალებამდე.
ლიტერატურა
კატეგორია:ძველი ეგვიპტის დედოფლები კატეგორია:დაბადებული ძვ. წ. 215 კატეგორია:გარდაცვლილი ძვ. წ. 176 კატეგორია:ქალი ფარაონები
სენა და მარნა
სენა და მარნა (Seine-et-Marne) — დეპარტამენტი საფრანგეთის ჩრდილოეთ ნაწილში, ილ-დე-ფრანსში.
დეპარტამენტში ყველაზე გავრცელებული ენაა ფრანგული. სენა და მარნას მმართველია ვინსენტ ებლი.
ისტორია
სენა და მარნა არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.
ტულეს უდაბნო (ნევადა)
უდაბნოს სამხრეთ კიდეზე მდებარეობს მიტოვებული ქალაქი კარპი.
სქოლიო
კატეგორია:აშშ-ის უდაბნოები
ტაურაგეს რაიონი
ტაურაგეს რაიონი (Tauragės rajono savivaldybė) — მუნიციპალური გაერთიანება დასავლეთ ლიეტუვაში, ტაურაგეს მაზრაში.
იუმას უდაბნო
იუმას უდაბნო — უდაბნო აშშ-ის სამხრეთ-დასავლეთსა და მექსიკის ჩრდილო-დასავლეთ ნაწილში. წარმოადგენს სონორას უდაბნოს ნაწილს. უდაბნოში ძირითადად წარმოდგენილია ქვიშის დიუნები, აქა-იქ გვხვდება მცენარეულობა. ტერიტორია საკმაოდ მეჩხერადაა დასახლებული, უდიდესი ქალაქია იუმა, რომელიც გაშენებულია მდინარე კოლორადოზე, კალიფორნიის შტატის საზღვართან.
რესურსები ინტერნეტში
კატეგორია:აშშ-ის უდაბნოები კატეგორია:მექსიკის უდაბნოები
ტაურაგეს რაიონი
თვითმმართველობა
რაიონი მოიცავს 8 სამამასახლისოს:
კატეგორია:ლიეტუვის რაიონები
მატყლი
მინი|250პქ|გრძელბეწვიანი და მოკლებეწვიანი მატყლი მინი|250პქ|სხვადასხვა ტიპის მატყლი მატყლი — ძუძუმწოვრების ბეწვიანი საფარი, რომელსაც აქვს ძაფად დაგრეხისა და მოთელვის თვისებები. მატყლისთვის დამახასიათებელია დაბალი თბოგამტარობა, ტენის ჭარბად შთანთქმა, მაღალი ცვეთამტანობა. მატყლის ბოჭკო რქოვანი წარმონაქმნია. განასხვავებენ მატყლის ბოჭკოს ჯგუფებს: წმინდანს, უხეშს, გარდამავალსა და „მკვდარს“.
წმინდა ყველაზე წვრილი და დაკლაკნილი ბოჭკოა; უხეში უფრო მსხვილი, ნაკლებად კლაკნილია და გულს შეიცავს; გარდამავალს საშუალო ადგილი უკავია წმინდასა და უხეშ ბოჭკოს შორის; „მკვდარი“ ბოჭკო ძალზე უხეში და მტვრევადია.
მატყლის ძირითადი ტექნიკური თვისებებია: სიმსხო, სიგრძე, კლაკნილობა, სიმაგრე, ჭიმვადობა, დრეკადობა, ელასტიკურობა, ფერი, მბზინვარება. ცხვრის მატყლს განასხვავებენ შემადგენელი ბოჭკოების თანაფარდობის მიხედვით. ერთგვაროვანი მატყლი შედგება ერთი ტიპის წმინდა ან ნახევრად წმინდა ბოჭკოსაგან, არაერთგვაროვანი ანუ ნაირბეწვიანი — წმინდა, გარდამავალი, უხეში და ზოგჯერ მკვდარი ბოჭკოებისაგან. ერთგვაროვან მატყლში წმინდა და ნახევრად წმინდა ბოჭკოები ჯგუფდება და შტაპელით იკვრება; არაერთგვაროვანში კულულებად იკვრება წმინდა, ნახევრად წმინდა და უხეში ბეწვები. შტაპელები ან კულულები ცალკეული ბეწვებით კანძად ებმება. მატყლის დიდ უმეტესობას ცხვარი იძლევა, შემდეგ აქლემი, თხა და სხვა ცხოველბი. 1976 წელს ცხვრის მატყლის მსოფლიო წარმოება 2,6 მლნ. ტ შეადგენდა. 1976 წელს საქართველოში აწარმოეს 5,2 ათ. ტ მატყლი. სამრეწველო სტანდარტების მიხედვით არსებობს ნორმალური, გაყვითლებული, ჩეჩქიანი, ბირკიანი, ზადიანი და სხვა მატყლი. ფერის მიხედვით — თეთრი, ღია ნაცრისფერი, ფერადი. პრაქტიკული გამოყენება აქვს აგრეთვე თხისა და აქლემის მატყლს.
წარმოება
მატყლის წარმოების საერთო მაჩვენებელი დაახლოებით შეადგენს 1,3 მილიონ ტონას წელიწადში, რომლისგანაც დაახლოებით 60% მიდის ტანისამოსის საწარმოებლად. მატყლის ყველაზე დიდ მწარმოებელს წარმოადგენს ავსტრალია, სადაც უმეტესად აშენებენ მერინოსის ჯიშის ცხვარს.
მატყლის უმსხვილესი მწარმოებელი ქვეყნებია:
რესურსები ინტერნეტში
კატეგორია:ცხოველების ანატომია
ვალბონა
ვალბონა  — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის გუდარ-ხავალამბრეს კომარკის შემადგენლობაში. ფართობი — 40,721379 კმ². მოსახლეობა — 172 კაცი(2020 წ.).
სქოლიო
კატეგორია:ტერუელის მუნიციპალიტეტები
წითელი ეშმაკუნები
წითელი ეშმაკუნები — 1923 წლის ქართული საბჭოთა სათავგადასავლო ჟანრის ფილმი, გადაღებული რეჟისორ ივანე პერესტიანის მიერ, პავლე ბლიახინის ამავე სახელწოდების სცენარის მიხედვით. ფილმის პრემიერა გაიმართა 1923 წლის 25 სექტემბერს თბილისში. ფილმი ახმოვანებულია 1943 წელს. თავდაპირველად გამოვიდა ორ სერიად, შემდგომში შეიქმნა როგორც ერთი მთლიანი ფილმი. ფილმში ძირითადად არაპროფესიონალი მსახიობები მონაწილეობენ.
გადაღება
მიშასა და დუნიაშას როლის შესრულებისთვის პერესტიანმა ცირკში მომუშავე ახალგაზრდა აკრობატები შეარჩია. სცენარის მიხედვით მიშას და დუნიაშას მეგობარი ჩინელი უნდა ყოფილიყო, მაგრამ ჩინელი მსახიობი ვერ იპოვეს და ის ჩაანაცვლეს იმავე ცირკის სენეგალელი მოკრივე კადორ ბენ-სალიმით. რეჟისორმა ასევე ქუჩიდან აიყვანა ბუდიონისა და მახნოს როლის შემსრულებლებიც.
გადაღებები 1923 წლის თებერვალში დაიწყო და შემოდგომაზე დასრულდა. უკრაინის სტეპების ნაცვლად, პერესტიანმა მოქმედება მთიან რეგიონებში დადგა, რათა ლანდშაფტი მომხიბლავი ყოფილიყო. ფილმის გადაღებისას რეჟისორმა სცენარი დაკარგა და გადაღება მეხსიერების მიხედით გააგრძელა. ეს ტიტრებშიც აისახა, სადაც ჩაიწერა, რომ ფილმი სცენარის გარეშეა გადაღებული. ამან ბლიახინის პროტესტი გამოიწვია, ის ნაწარმოების დამახინჯებაზე ჩიოდა.
ისტორიული ფაქტები
ფილმში ასახული ფაქტები განსხვავდება ისტორიული რეალობისგან. მახნოს ანარქისტები გამოყვანილი არიან „ცუდ ბიჭებად“, რომლებიც სულ ლოთობენ, ყაჩაღობენ და ასრულებენ ბრძანებებს უფროსისა, რომელის სულ ერთ სიტყვას გაიძახის: „დახვრიტეთ!“ განსხვავებით ფილმისგან, მახნო სიკვდილით არ დაუსჯიათ, ის ემიგრაციაში წავიდა და 1934 წელს პარიზში გარდაიცვალა ტუბერკულოზისაგან.
შეფასება
„წითელი ეშმაკუნები“ საბჭოთა კინემატოგრაფის ერთ-ერთი ყველაზე ცნობილი და ხშირად ციტირებადი კინოფილმია. ქალაქ ვლადიმირის საფეიქრო კომბინატის წარმომადგენლები საგანგებოდ ჩავიდნენ თბილისში და ფილმის გადამღებ ჯგუფსა და სახკინმრეწვის მთელ კოლექტივს საზეიმო ვითარებაში გადასცეს წითელი დროშა, რომელსაც ამშვენებდა წარწერა: „საქართველოს სსრ განათლების კომისარიატთან არსებული სახკინმრეწვის მუშაკებს, პირველი საუკეთესო საბჭოთა ფილმის „წითელი ეშმაკუნების“ შემქმნელთ. ფაბრიკა „კომუნისტური ავანგარდის“ მრავალი ათასი მუშისაგან პროლეტარული ჭეშმარიტი მადლობა. გაუმარჯოს სოციალიზმის დიდ თანამგზავრს კინოხელოვნებას“. ფილმის წარმატება აღნიშნა სტალინმა, როცა ზაჰესის მშენებლობაზე იმყოფებოდა. მან გერმანე გოგიტიძის სადღეგრძელოც შესვა.
„წითელ ეშმაკუნები“ პირველი საბჭოთა ფილმია, რომლზეც რეცენზია დაიწერა New York Times-ში. ავტორი, უოლტერ დურანტე წერდა, რომ ესაა ტომ სოიერისა და ჰეკლბერი ფინის რუსული რევოლუციური ვერსია, რომელიც გადაღებულია ტარზანის ტემპში. ფილმის პოპულარობა მაყურებელში 20 წელიწადს გაგრძელდა. მეორე მსოფლიო ომის დროს სევასტოპოლის დამცველებს კინოთეატრებსა და ფრონტზე 300-ზე მეტჯერ აჩვენეს ფილმი.
გაგრძელებები და რიმეიკი
ფილმის პოპულარობისა და მაყურებლის თხოვნის გამო პერესტიანმა სამი წლის შემდეგ, 1926 წელს უსცენაროდ გადაიღო გაგრძელებები „სავურ სამარე“, „თავადის ასულ შირვანსკაიას დანაშაული“ და „ილან დილი“, მაგრამ რეჟისორი გაიტაცა ტრიუკებმა და ეფექტებმა და ეს ფილმები ვერ ავიდნენ „წითელი ეშმაკუნების“ დონეზე. გაგრძელებები შაბლონურ დეტექტიურ ლენტად გადაიქცა.
1960-იან წლებში გამოვიდა ფილმის რიმეიკი „მოუხელთებელი შურისმაძიებლები“, რომელიც ედმონდ კეოსაიანმა გადაიღო და რომელიც საბჭოთა კავშირის მასშტაბით წარმატებული აღმოჩნდა.
სქოლიო
კატეგორია:1923 წლის ქართული ფილმები კატეგორია:სსრკ-ის მუნჯი ფილმები კატეგორია:ივანე პერესტიანის ფილმები კატეგორია:შავ-თეთრი ფილმები კატეგორია:ვესტერნები
მატყუარა
მატყუარა — უღელტეხილი საქართველოში, რაჭა-ლეჩხუმისა და ქვემო სვანეთის მხარეში, ლენტეხისა და ამბროლაურის მუნიციპალიტეტების საზღვარზე. მდებარეობს ლეჩხუმის ქედზე, მდინარეების ღობიშურისა (ცხენისწყლის მარცხენა შენაკადი) და რიცეულის (რიონის მარჯვენა შენაკადი) ზემო დინებათა წყალგამყოფზე. სიმაღლე 2977 მ. მატყუარის მიდამოები აგებულია ქვედაიარული თიხაფიქლებით. შემოსილია ალპური მდელოებით.
ლიტერატურა
კატეგორია:რაჭა-ლეჩხუმისა და ქვემო სვანეთის მხარის უღელტეხილები
დინამო მინსკი (საფეხბურთო კლუბი)
„დინამო“ მინსკი (Дынама Мінск; Динамо Минск, FK Dynama Minsk) — პროფესიონალური საფეხბურთო კლუბი, ჩამოყალიბდა ბელარუსის დედაქალაქ მინსკში. დაარსდა 1927 წელს, როგორც საბჭოთა დინამოს სპორტის აკადემია. „დინამო“ მინსკი არის ერთადერთი გუნდი ბელორუსიის სსრ–დან რომელიც ასპარეზობდა საბჭოთა კავშირის ჩემპიონატში, ითამაშა 39 სეზონში 54 დან, 1982 წელს გახდა გამარჯვებული. მას შემდეგ, რაც ბელარუსმა მოიპოვა დამოუკიდებლობა გუნდი ასპარეზობს ბელარუსის პრემიერ ლიგაში და შვიდგზის პირველადგილოსანია, ბოლო ბელარუსის თასის მფლობელი სამჯერ გახდა. საშინაო მატჩებს ატარებს სტადიონზე „დინამო-იუნი“, სადაც 4 500 მაყურებელი ეტევა.
ლიგის ისტორია
🇧🇾 ბელარუსი
რესურსები ინტერნეტში
კატეგორია:დინამო მინსკი კატეგორია:ბელარუსის საფეხბურთო კლუბები კატეგორია:სსრ კავშირის საფეხბურთო კლუბები
ვირჯილიო ფოსატი
ვირჯილიო ფოსატი (Virgilio Fossati; დ. 12 სექტემბერი, 1889, მილანი — გ. 29 ივნისი, 1916, მონფალკონე) — იტალიელი ფეხბურთელი და მწვრთნელი.
ფეხბურთის კარიერა დაიწყო მილანის „ინტერნაციონალეში“ კლუბის დაარსებიდან ერთი წლის თავზე, 1908 წელს. ფოსატი იყო ინტერის პირველი კაპიტანი და პირველი მწვრთნელი. გუნდში გატარებული 6 წლის მანძილზე თამაშობდა ნახევარმცველის პოზიციაზე. ამ პერიოდში გამართა 97 მატჩი და გაიტანა 4 გოლი. გუნდთან ერთად მოიგო 1909–10 წლების იტალიის ჩემპიონატი. ეს იყო ინტერის ისტორიაში პირველი ტიტული.
ფოსატის ძმა — ჯუზეპეც ფეხბურთელი იყო და ინტერში თამაშობდა, სადაც 3 წლის მანძილზე 43 მატჩი გამართა ვირჯილიო ფოსატის საფეხბურთო კარიერას და შემდეგ სიცოცხლეს წერტილი დაუსვა პირველმა მსოფლიო ომმა. 1915 წელს ის წავიდა ფრონტზე, მას მიანიჭეს სამხედრო კაპიტნის წოდება. 1916 წელს დაიღუპა ავსტრია-უნგრეთის არმიასთან ბრძოლაში.
რესურსები ინტერნეტში
კატეგორია:დაბადებული 12 სექტემბერი კატეგორია:დაბადებული 1889 კატეგორია:გარდაცვლილი 29 ივნისი კატეგორია:გარდაცვლილი 1916 კატეგორია:იტალიელი ფეხბურთელები კატეგორია:იტალიის ნაკრების ფეხბურთელები კატეგორია:მილანის ინტერის ფეხბურთელები კატეგორია:იტალიელი ფეხბურთის მწვრთნელები კატეგორია:მილანის ინტერის მწვრთნელები
საღრძე
დემოგრაფია
2014 წლის აღწერის მონაცემებით სოფელში ცხოვრობს 275 ადამიანი.
სქოლიო
კატეგორია:ადიგენის მუნიციპალიტეტის სოფლები
ლორეინ ბრაკო
ლორეინ ბრაკო (Lorraine Bracco; დ. 2 ოქტომბერი, 1954) — ამერიკელი კინო და ტელევიზიის მსახიობი. ცნობილია ბრუკლინის აქცენტით. იგი ნომინირებულია ოსკარზე, ოთხ ემის ჯილდოზე, ოთხ ოქროს გლობუსს ა და სამ კინომსახიობთა გილდიის ჯილდოზე.
ადრეული ცხოვრება
მინი| ბრაკო, საშუალო სკოლაში, [[1972 წელს]] ბრაკო დაიბადა 1954 წლის 2 ოქტომბერს, ბრუკლინში, ნიუ-იორკში, ბეი რიჯის სამეზობლოში. იგი არის ეილენის და სალვატორ ბრაკოს ქალიშვილი. ჰყავს და, მსახიობი ელიზაბეტ ბრაკო და ძმა, სახელად სალვატორი. მამამისი იყო იტალიური წარმოშობის, ხოლო მისი დედა დაიბადა ინგლისში, და ჰყავდა ზოგიერთი ფრანგი წინაპარი. მისი მშობლები შეხვდნენ მეორე მსოფლიო ომის დროს; ეილინი სალვატორთან ერთად შეერთებულ შტატებში გადავიდა. ბრაკო მეოთხე კლასიდან გაიზარდა ჰიკსვილში, ნიუ იორკში, ლონგ- აილენდზე,. 1972 წელს დაამთავრა ჰიკსვილის საშუალო სკოლა.
კარიერა
ბრაკო 1974 წელს გადავიდა საფრანგეთში, სადაც გახდა ჟან-პოლ გოტიეს მოდელი. საფრანგეთში ცხოვრობდა დაახლოებით ათი წლის განმავლობაში.
ჯერ კიდევ მოდელობის დროს, ბრაკოს დაუახლოვდა მარკ კამოლეტი, რომელმაც მას შესთავაზა მთავარი როლი მისი ერთ-ერთი პიესის Duos sur canapé-ის ფილმის ადაპტაციაში (1979). ბრაკოს არ წარმოედგინა, რომ შეიძლებოდა მსახიობი ყოფილიყო და თავდაპირველად უარი თქვა. საბოლოოდ, მან ფილმი გადაიღო, მაგრამ გამოცდილება "მოსაწყენი" და მისი შესრულება "საშინლად" მიაჩნდა. ამის მიუხედავად, ფულისთვის, მან ითამაშა მეორეხარისხოვანი როლები კიდევ ორ ფრანგულ ფილმში.
მას შემდეგ, რაც მისმა ერთ-ერთმა მეგობარმა მას უთხრა, რომ ტრენინგის გავლის შემდეგ, შესაძლებელი იყო რომ მსახიობობას მისთვის სიამოვნება მიენიჭებინა, ბრაკომ ჯონ სტრასბერგთან სემინარები გაიარა. მიუხედავად იმისა, რომ მას გაკვეთილები უყვარდა, ის მაინც არ იყო დარწმუნებული თავის ნიჭში.
გასული საუკუნის 80-იანი წლების განმავლობაში იგი რადიო ლუქსემბურგის  დიჯეი იყო. ასევე, გამოჩნდა პოლ გილფოილის მძევლად, პირველი სეზონის კრიმინალური ისტორიის ეპიზოდში, "დამალვა და ქურდი".
საბოლოოდ, იტალიელმა რეჟისორმა და რომანისტმა ლინა ვერტმიულერმა ბრაკო გადაიღო ფილმის კამორას მცირე ნაწილში. ”ის ისეთი კაშკაშა და გამჭრიახია. ვგულისხმობ, ის უბრალოდ ფანტასტიკურია. დიახ, მისგან ბევრი რამ ვისწავლე. ის თავისი პროფესიის ოსტატია და მე არა მხოლოდ მასთან, არამედ ამდენ ოსტატთან ერთად დალოცვილიც ვარ “ - უყვებოდა ბრაკო 2007 წლის ინტერვიუში დენიელ სიმონს. ამ გამოცდილებამ ბრაკოს უბიძგა, რომ სამსახიობო კარიერა გაეგრძელებინა.
გადაღებულია სხვა ფილმებშიც, მათ შორისაა: ვიღაც მითვალთავალებს, გადართვა, ბიჭებთან ერთად მანქანით სიარული, კალათბურთელის დღიურები, მედიცინის კაცი, რადიო ფლაერი და ჰაკერები. ბრაკო ერთ-ერთი იყო იმ მსახიობთა შორის, რომელსაც მისცეს ქალი-კატას როლი, ტიმ ბარტონის ფილმში ბეტმენი ბრუნდება, მაგრამ მან ამ როლის შესრულებაზე უარი თქვა. მინი| ბრაკო [[1997 წელს]]
პირადი ცხოვრება
ბრაკო ორჯერ იყო დაქორწინებული და განქორწინებული.
1979 წელს დაქორწინდა ფრანგ დენიელ გუერარდზე; ისინი 1982 წელს დაშორდნენ. მათ ჰყავთ ერთი ქალიშვილი, მსახიობი მარგო გერადი.
ის 12 წლიან ურთიერთობაში იყო მსახიობ ჰარვი კეიტელთან, რომელიც მან პარიზში ცხოვრების დროს გაიცნო. მათ ჰყავთ ერთი ქალიშვილი, სტელა კაიტელი (დაიბადა 1985 წელს).
არის შოტოკანის კარატეს პრაქტიკოსია. 2015 წელს მან დაწერა თვითდახმარების წიგნი, „სრულფასოვნად: გაასუფთავე შენი მოქმედების გეგმა, რომ დაიკლო წონაში, გაახალგაზრდავდი და იყავი საუკეთესო, რაც შეგიძლია“.
სქოლიო
კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები კატეგორია:ამერიკელი ტელემსახიობი ქალები კატეგორია:იტალო-ამერიკელები კატეგორია:ფრანგი ამერიკელები კატეგორია:ინგლისელი ამერიკელები კატეგორია:ამერიკელი ქალი კინომსახიობები კატეგორია:დაბადებული 1954
აფხაზეთის ასსრ-ის უმაღლესი საბჭოს არჩევნები (1947)
აფხაზეთის ავტონომიური საბჭოთა სოციალისტური რესპუბლიკის უმაღლესი საბჭოს 1947 წლის არჩევნები — აფხაზეთის ასსრ-ის II მოწვევის უმაღლესი საბჭოს არჩევნები, რომელიც გაიმართა 1947 წლის 9 თებერვალს. კენჭისყრის შედეგად ავტონომიური რესპუბლიკის მოსახლეობამ უმაღლესი წარმომადგენლობითი ორგანოს შემადგენლობა დააკომპლექტა. აფხაზეთის ასსრ-ის მეორე მოწვევის უმაღლესი საბჭოს პირველი სესია შედგა 1947 წლის 29 მარტს ქალაქ სოხუმში.
ისტორია
1946 წლის 2 დეკემბრის აფხაზეთის ასსრ-ის უმაღლესი საბჭოს პრეზიდიუმის დადგენილებით, აფხაზეთის ასსრ-ის უმაღლესი საბჭოს არჩევნები დაინიშნა 1947 წლის 9 თებერვალს.
11 დეკემბერს „აფხაზეთის ასსრ-ის უმაღლესი საბჭოს არჩევნების დებულების“ 36 და 37 მუხლების საფუძველზე — აფხაზეთის ასსრ-ის უმაღლესი საბჭოს პრეზიდიუმმა დაადგინა: დამტკიცებულ იქნეს აფხაზეთის ასსრ-ის უმაღლესი საბჭოს არჩევნების ცენტრალური საარჩევნო კომისია საზოგადოებრივი ორგანიზაციებისა და მშრომელთა საზოგადოებების შემდეგი შემადგენლობით:
აფხაზეთის ასსრ-ის კონსტიტუციის 22 მუხლის და „აფხაზეთის ასსრ-ის უმაღლესი საბჭოს არჩევნების დებულების“ 25-ე და 26-ე მუხლების საფუძველზე, აფხაზეთის ასსრ-ის უმაღლესი საბჭოს პრეზიდიუმმა 9 დეკემბერს დაადგინა შექმნილიყო აფხაზეთის ასსრ-ის უმაღლესი საბჭოს არჩევნების 104 საარჩევნო ოლქი:
არჩევნები 9 თებერვალს დილის 6 საათიდან საღამოს 12 საათამდე გრძელდებოდა. აფხაზეთის ასსრ-ის ცენტრალური საარჩევნო კომისიის ცნობით ურნებთან გამოცხადდა ამომრჩეველთა 99,98%-მა. აფხაზეთის ასსრ-ის უმაღლესის აბჭოს პრეზიდიუმის თავჯდომარის მ. დელბას სიტყვებით საარჩევნო უბანზე რეგისტრირებული 195 356 ამომრჩევლიდან მონაწილეობა მიიღო 195 314-მა კაცმა. სტალინური ბლოკის კანდიდატებს ხმა მისცა 194 814 კაცმა (99,74%).
აფხაზეთის ასსრ-ის უმაღლესი საბჭოს პრეზიდიუმმა აფხაზეთის კონსტიტუციის 36-ე მუხლის საფუძველზე, აფხაზეთის ასსრ-ის უმაღლესი საბჭოს პირველი სესია მოიწვია 1947 წლის 29 მარტს ქალაქ სოხუმში.
სქოლიო
კატეგორია:აფხაზეთის ასსრ-ის II მოწვევის უმაღლესი საბჭო
კენაფი
კენაფი (Hibiscus cannabinus) — ერთწლოვანი ლაფანბოჭკოვანი მცენარე ბალბისებრთა ოჯახისა. კენაფი ველურად გვხვდება სამხრეთ აფრიკაში და ცენტრალურ ინდოეთში. ტენისა და სითბოს მოყვარულია, მომთხოვნია ნიადაგის ნაყოფიერების მიმართ. თვითდამტვერვა ახასიათებს. სართავი კულტურაა. აქვს 0,3–0,5 მეტრის (ზოგჯერ 2 მეტრამდე) სიგრძის მთავარღერძიანი ფესვი, სწორი, ეკლიანი და 5 მეტრამდე სიმაღლის ღერო. ფოთლები გრძელყუნწიანია, ღეროს ქვედა ნაწილში — გულისებრი, შუაში — თათისებრ დაყოფილი, ზედაში — ლანცეტა. ყვავილები იღლიური, კრემისფერი, ძირში შინდისფერი ლაქით. ნაყოფი ხუდბუდიანი, უხეში ბეწვით დაფარული კოლოფია.
სქოლიო
კატეგორია:ჰიბისკუსი კატეგორია:სართავი კულტურები
ბეტმენი და რობინი (ფილმი)
ბეტმენი და რობინი (Batman & Robin) — რეჟისორ ჯოელ შუმახერის 1997 წლის ფილმი. იგი ეფუძნება ბობ კეინის მიერ შექმნილი ბეტმენის ისტორიებს. ფილმის სცენარის ავტორია აკივა გოლდსმენი. მთავარ როლებს ფილმში ასრულებენ: არნოლდ შვარცენეგერი (დოქტორ ვიქტორ ფრიზი / მისტერ ფრიზი), ჯორჯ კლუნი (ბრიუს უეინი / ბეტმენი), კრის ო'დონელი (დიკ გრეისონი / რობინი), უმა თურმანი (დოქტორ პამელა აილი / შხამიანი სურო) და ალისია სილვერსტოუნი (ბარბარა უილსონი / ბეტგერლი).
ფილმის წარმოება დაიწყო წინა ფილმის, „ბეტმენი სამუდამოდ“ შემდეგ. Warner Bros.-მა ფილმი 1997 წლის ივნისში გამოსაშვებად დაგეგმა. შუმახერმა და გოლდსმენმა მომავალი ფილმის სიუჟეტი შეიმუშავეს ფილმზე „მკვლელობის დრო“ მუშაობისას. გადაღებები დაიწყო 1996 წლის სექტემბერში და 1997 წლის იანვარში დასრულდა, გადაღებების საბოლოოდ დასრულების ვადამდე 2 კვირით ადრე.
ფილმი 1997 წლის 20 ივნისს გამოვიდა და ნეგატიური შეფასებები მიიღო. მიმომხილველებმა არ მოიწონეს მისი ფერადი, უფრო მხიარული ატმოსფერო და მასში ჰომოსექსუალური თემატიკის არსებობის ვარაუდიც გამოხატეს. ფილმი წარდგენილი იქნა ოქროს ჟოლოზეზე, რამდენიმე ნომინაციაში, მათ შორის - წლის ყველაზე ცუდი ფილმის. ამის შემდეგ Warner Bros.-მა შეწყვიტა „ტრიუმფანტი ბეტმენის“, შემდეგი ფილმის წარმოება. ბეტმენის შესახებ ფილმების გადაღება გაგრძელდა 2005 წელს, კრისტოფერ ნოლანის ფილმით „ბეტმენი: დასაწყისი“. გარდა ფილმისა, „ოქროს ჟოლოს“ ნომინაცია დაიმსახურა სიმღერამ „The End Is the Beginning Is the End“, ჯგუფ The Smashing Pumpkins-ის შესრულებით. ამავე სიმღერამ „გრემის“ 40-ე დაჯილდოებაზე საუკეთესო მძიმე-როკ შესრულებისათვის პრიზი მიიღო.
სქოლიო
კატეგორია:1997 წლის ფილმები კატეგორია:ფილმები ბეტმენზე კატეგორია:ჯოელ შუმახერის ფილმები
ბიებჟა
ბიებჟა (Biebrza) — მდინარე ჩრდილო-აღმოსავლეთ პოლონეთში. უერთდება მდინარე ნარევის. მისი საერთო სიგრძე 155 კმ-ია. პოლონეთის მდინარეებს შორის სიგრძით ოცდამერვე ადგილი უკავია. წყალშემკრები აუზის ფართობი კი 7,057 კმ²-ია.
მდინარეზე მდებარეობს ქალაქები: ლიპსკი; შტაბინი; გონიონძი; ოსოვიეც-ტვიერძა; რაჯილოვი; ვიზნა.
რესურსები ინტერნეტში
კატეგორია:პოლონეთის მდინარეები
Lasioglossum lisa
Lasioglossum lisa — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1998 წელს.
სქოლიო
lisa
გრძელი ჭალა
გრძელი ჭალა — სოფელი საქართველოში, ყვარლის მუნიციპალიტეტში (გრემის თემი), კახეთის კავკასიონის მთისწინეთში. მდინარე ბოლიის (ინწობის მარჯვენა შენაკადი). ზღვის დონიდან 620 მეტრი, ყვარლიდან 28 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 28 ადამიანი.
სქოლიო
კატეგორია:ყვარლის მუნიციპალიტეტის სოფლები
კუენკის კანტონი
კუენკა (Cuenca) — კანტონი ეკვადორში, ასუაის პროვინციაში. ადმინისტრაციული ცენტრია ქალაქი კუენკა. 2001 წლის აღწერის მონაცემებით მოსახლეობა 417 632 ადამიანს შეადგენდა, 2010 წელს კი 712 127-ს.
ჯორჯა მელონი
იხილეთ ჯორჯა მელონი (დ. 15 იანვარი, 1977) — იტალიელი პოლიტიკოსი და ჟურნალისტი. იტალიის პირველი ქალი პრემიერ-მინისტრი 2022 წლის 22 ოქტომბრიდან. იტალიის დეპუტატთა პალატის წევრი 2006 წლიდან. 2014 წლიდან პარტია იტალიელი ძმების ლიდერი და ევროპელი კონსერვატორებისა და რეფორმისტების პარტიის ლიდერი 2020 წლიდან.
1992 წელს მელონი შეუერთდა ახალგაზრდულ ფრონტს, იტალიის სოციალური მოძრაობის (MSI) ახალგაზრდულ ფრთას, ულტრამემარჯვენე პოლიტიკურ პარტიას ნეოფაშისტური ფესვებით. მოგვიანებით იგი გახდა ეროვნული ალიანსის (AN), MSI-ის კანონიერი მემკვიდრის, სტუდენტური მოძრაობის „სტუდენტური მოქმედების“ ლიდერი. 1998-2002 წლებში ეკავა არჩევითი თანამდებობა რომის პროვინციაში. 2008-2011 წლებში სილვიო ბერლუსკონის მეოთხე კაბინეტში ეკავა ახალგაზდობის მინისტრის თანამდებობა. 2012 წელს გახდა პარტია იტალიელი ძმების თანა-დამფუძნებელი, ხოლო 2014 წელს გახდა პარტიის პრეზიდენტი. მან მონაწილეობა მიიღო 2014 წლის ევროპარლამენტის არჩევნებში იტალიაში, ხოლო 2016 წლის რომის მუნიციპალურ არჩევნებში, როგორც მერის კანდიდატი. იგი ორივე არჩევნებში დამარცხდა. 2018 წლის არჩევნების შემდეგ იგი ოპოზიციის ხელმძღვანელია, რამაც საშუალება მისცა იტალიელ ძმებს გაეზარდა პოპულარობა საზოგადოებრივი აზრის გამოკითხვებში, განსაკუთრებით დრაგის კაბინეტის დროს, რომელშიც აღნიშნული პარტია ერთადერთი ოპოზიციური პარტია იყო. მელონის პარტიამ ყველაზე მეტი ხმა მიიღო 2022 წლის იტალიის საყოველთაო არჩევნებში.
მელონი არის მემარჯვენე პოპულისტი და იტალიელი ნაციონალისტი, მისი პოლიტიკური პოზიციები აღწერილია, როგორც ულტრამემარჯვენე, თუმცა იგი უარყოფს ამ იარლიყს. მელონი ეწინააღმდეგება აბორტს, ევთანაზიას და პარტნიორობას, ქორწინებას და ერთსქესიანი წყვილების მშობლების მიერ შვილების აღზრდას და ამტკიცებს, რომ ოჯახებს უნდა ხელმძღვანელობდეს ქალი და მამაკაცი. მელონს მიიჩნევენ არაევროპელი მიგრანტების მიღებისა და მულტიკულტურალიზმის მოწინააღმდეგედ, მას ბრალი დასდეს ქსენოფობიასა და ისლამოფობიაში. ნატოს მხარდამჭერია, ინარჩუნებს ევროსკეპტიკურ შეხედულებებს ევროკავშირთან დაკავშირებით და 2022 წლის უკრაინაში რუსეთის შეჭრამდე იყო რუსეთთან უკეთესი ურთიერთობების მომხრე, რაც მან უარყო და პირობა დადო, რომ გააგრძელებს უკრაინაში იარაღის გაგზავნას. მან გამოთქვა რამდენიმე საკამათო შეხედულება. მაგალითად, 1996 წელს შეაქო იტალიელი დიქტატორი ბენიტო მუსოლინი. 2020 წელს კი ნაცისტებთან კოლაბორაციაში მყოფი, იტალიის სოციალური მოძრაობის დამფუძნებელი ჯორჯო ალმირანტე.
ბიოგრაფია
ჯორჯა მელონი დაიბადა 1977 წლის 15 იანვარს რომში. მამამისი იყო სარდინიელი, ხოლო დედა სიცილიელი. მამამისმა, რომელიც იყო საგადასახადო მრჩეველი, ოჯახი დატოვა, როდესაც მელონი თერთმეტი წლის იყო და საცხოვრებლად კანარის კუნძულებზე გადავიდა. ჯორჯა მელონი გაიზარდა გარბატელის რაიონში. 1992 წელს, 15 წლის მელონი შეუერთდა ახალგაზრდულ ფრონტს, ნეო-ფაშისტური პარტიის, იტალიის სოციალური მოძრაობის, ახალგაზრდულ ფრთას. ამ პერიოდში მან დააარსა სტუდენტური მოძრაობა Gli Antenati (წინაპრები), რომელიც მონაწილეობდა საჯარო განათლების რეფორმის წინააღმდეგ გამართულ საპროტესტო აქციებში, რომელსაც მინისტრი როზა რუსო იერვოლინო უჭერდა მხარს.
1996 წელს ჯორჯა მელონი გახდა ეროვნული ალიანსის (AN), MSI-ის კანონიერი მემკვიდრის, სტუდენტური მოძრაობის „სტუდენტური მოქმედების“ ლიდერი. 1998 წელს ადგილობრივი თვითმმართველობის არჩევნების შემდეგ აირჩიეს რომის პროვინციის საბჭოს წევრად და ამ თანამდებობაზე მუშაობდა 2002 წლამდე. 2000 წელს იგი აირჩიეს ჯერ ეროვნულ დირექტორად, ხოლო 2004 წელს ახალგაზრდული მოქმედების, ეროვნული ალიანსის ახალგაზრდული ფრთის პირველი ქალ პრეზიდენტად. ამ წლების განმავლობაში მელონი მუშაობდა ძიძად, მიმტანად და ბარმენად რომის ერთ-ერთ ყველაზე ცნობილ ღამის კლუბში.
1996 წელს მელონიმ დაამთავრა ამერიგო ვესპუჩის ინსტიტუტი. მელონიმ განაცხადა, რომ ამერიგო ვესპუჩის ინსტიტუტში მიიღო უმაღლესი სკოლის დიპლომი ენების სპეციალობაში და აიღო უმაღლესი შეფასება. ინსტიტუტი არ იყო უცხო ენების სპეციალიზირებული სასწავლებელი, შესაბამისად, არ ჰქონდა ენების დიპლომის გაცემის უფლება. აღნიშნულ ფაქტს მოჰყვა ხანგრძლივი კამათი მისი დიპლომის ნამდვილობის შესახებ.
პოლიტიკური კარიერა
2006 წლის იტალიის საყოველთაო არჩევნებში მელონი აირჩიეს დეპუტატთა პალატაში, როგორც ეროვნული ალიანსის (AN) წევრი, რომელ პარტიაშიც იგი გახდა მისი ყველაზე ახალგაზრდა ვიცე-პრეზიდენტი. იმავე წელს დაიწყო ჟურნალისტად მუშაობა. 2008 წელს სილვიო ბერლუსკონის მეოთხე კაბინეტში დაიკავა ახალგაზდობის მინისტრის თანამდებობა და მუშაობდა 2011 წლის 16 ნოემბრამდე, როდესაც პრემიერ-მინისტრი და მედიამაგნატი სილვიო ბერლუსკონი იძულებული გახდა გადამდგარიყო ფინანსური კრიზისისა და საზოგადოებრივი პროტესტის ფონზე. იგი იყო ყველაზე ახალგაზრდა მინისტრი ერთიანი იტალიის ისტორიაში.
2008 წლის აგვისტოში მან მოუწოდა იტალიელი სპორტსმენებს ბოიკოტი გამოეცხადებინათ პეკინის ოლიმპიური თამაშების გახსნის ცერემონიისათვის ჩინეთის მიერ ტიბეტის წინააღმდეგ განხორციელებული პოლიტიკის გამო. აღნიშნული განცხადება გააკრიტიკა სილვიო ბერლუსკონიმ და საგარეო საქმეთა მინისტრმა ფრანკო ფრატინიმ. 2009 წელს, მისი პარტია გაერთიანდა Forza Italia-სთან (FI) და მან დაიკავა გაერთიანებული პარტიის ახალგაზრდული განყოფილების თავმჯდომარის თანამდებობა. იმავე წელს მან ხმა მისცა კანონს ევთანაზიის წინააღმდეგ.
2012 წლის დეკემბერში ჯორჯა მელონიმ, ინიაციო ლა-რუსამ და გვიდო კროზეტომ დააარსეს ახალი პარტია იტალიელი ძმები, რომლის სახელიც მომდინარეობს იტალიის ეროვნული ჰიმნის სიტყვებიდან. 2013 წლის იტალიის საყოველთაო არჩევნებში პარტია იყო ბერლუსკონის მემარჯვენე ცენტრისტული კოალიციის ნაწილი, მიიღო ხმების 2 % და 9 მანდატი. იგი ხელახლა აირჩიეს ლომბარდიის დეპუტატთა პალატაში და მოგვიანებით დანიშნეს პალატაში პარტიის ლიდერის თანამდებობაზე, რომელსაც იგი 2014 წლამდე იკავებდა. მისი ადგილი დაიკავა ფაბიო რამპელიმ. 2014 წლის მარტში გახდა პარტია იტალიელი ძმების პრეზიდენტი და ამავე წლის აპრილში წარადგინეს ევროპარლამენტის არჩევნებში კანდიდატად. პარტიამ მიიღო ხმების 3,7 %, ვერ გადალახა 4 %-იანი ბარიერი და შესაბამისად მელონიც ვერ გახდა ევროპარლამენტის წევრი. she received 348,700 votes. 2015 წლის 4 ნოემბერს თავისი კამპანიის მხარდასაჭერადმან დააარსა კონსერვატიული პოლიტიკური კომიტეტი „ჩვენი მიწა – იტალიელები ჯორჯია მელონთან ერთად“. , რომელიც იყო იტალიელი ძმების პარალელური ორგანიზაცია და მიზნად ისახავდა პარტიის პოპულარობის გაზრდას.
2016 წლის 30 ნოემბერს მონაწილეობდა ანტი-ლგბტ უფლებების დემონსტრაციაში. თავს აცხადებდა ლგბტ თემის წევრების მიერ შვილის აყვანის მოწინააღმდეგედ. ამავე დემონსტრაციაზე მან გამოაცხადა, რომ ორსულად იყო. მისი ქალიშვილი ჯინევრა 16 სექტემბერს დაიბადა. 2016 წელს კენჭს იყრიდა რომის მერად, მიიღო ხმების 20,6 % და ვერ შეძლო მეორე ტურში გადსვლა. 2016 წლის საკონსტიტუციო რეფერენდუმის დროს დააარსა მოძრაობა „არა, გმადლობთ“ და მიიღო არაერთ დებატებში მონაწილეობა პრემიერ-მინისტრ მატეო რენცის წინააღმდეგ. იმის გამო, რომ „არა“-მ ხმების თითქმის 60 %-ით გაიმარჯვა, მელონიმ ვადამდელი არჩევნები მოითხოვა. 2017 წელს მელონი ხელახლა აირჩიეს პარტიის პრეზიდენტად, განაახლა პარტიის ლოგო და მისი დამსახურებით პარტიას შეუერთდა დანიელა სანტანჩე, მემარჯვენე პოლიტიკოსი.
2018 წლის არჩევნების შემდეგ იგი ოპოზიციის ხელმძღვანელია, რამაც საშუალება მისცა იტალიელ ძმებს გაეზარდა პოპულარობა საზოგადოებრივი აზრის გამოკითხვებში, განსაკუთრებით დრაგის კაბინეტის დროს, რომელშიც აღნიშნული პარტია ერთადერთი ოპოზიციური პარტია იყო. მელონის პარტიამ ყველაზე მეტი ხმა მიიღო 2022 წლის იტალიის საყოველთაო არჩევნებში.
მემარცხენე ცენტრისტულმა კოალიციის ხელმძღვანელმა აღიარა დამარცხება ეგზიტპოლის გამოსვლის შემდეგ. ამავდროულად უნგრეთის პრემიერ-მინისტრმა ვიქტორ ორბანმა, პოლონეთის პრემიერ-მინისტრმა მატეუშ მორავიეცკიმ, გაერთიანებული სამეფოს პრემიერ-მინისტრმა ლიზ ტრასმა მელონის გამარჯვება მიულოცეს.
პოლიტიკური პოზიცია
დამკვირვებლები მის შესახებ წერენ, რომ იგი უკიდურესი მემარჯვენეა. The Spectator-თან ინტერვიუში, მელონიმ უარყო მის შესახებ გავრცელებული აზრი და მას ოპონენტების ცილისწამების კამპანია უწოდა. მან თავი კონსერვატორად მოიხსენია. მელონის ასევე უწოდებენ რადიკალურ მემარჯვენეს, მემარჯვენე პოპულისტსა და ნაციონალისტს.
ჯორჯა მელონის ადარებენ უნგრეთის პრემიერ-მინისტრს ვიქტორ ორბანს, რომელიც არის პარტია ფიდესის წევრი და მისი პარტიის მოღვაწეობა შედარებულია ისეთ პარტიებთან, როგორიცაა საფრანგეთში — ეროვნული გაერთიანება, ესპანეთში — Vox,  პოლონეთში — კანონი და სამართლიანობა,  აშშ-ში — რესპუბლიკური პარტია. მელონი თავის პარტიას უწოდებს „ძირითადად კონსერვატიულს“. იგი პრეზიდენტის ინსტიტუტის მომხრეა და იტალიის კონსტიტუციის შეცვლას ემხრობა.
პირადი ცხოვრება
ჯორჯა მელონის ყავს ქალიშვილი ჯინევრა, რომელიც შეეძინა პარტნიორთან ანდრეა ჯანბრუნოსთან, რომელიც არის ჟურნალისტი და მუშაობს სილვიო ბერლუსკონის ტელევიზია TV channel-ში.
სქოლიო
კატეგორია:დაბადებული 15 იანვარი კატეგორია:იტალიელი პოლიტიკოსი ქალები კატეგორია:იტალიელი ჟურნალისტები კატეგორია:იტალიის პრემიერ-მინისტრები
ნორვეგიელები
ნორვეგიელები — ჩრდილო გერმანული ეთნიკური ჯგუფი, ნორვეგიის ძირითადი მოსახლენი.
სქოლიო
კატეგორია:მსოფლიოს ხალხები *
ტულეს უდაბნო (არიზონა)
რესურსები ინტერნეტში
კატეგორია:აშშ-ის უდაბნოები
ბაკეტჰედი
ბაკეტჰედი (Buckethead) (ნამდვილი სახელი: ბრაიან პატრიკ ქეროლი) — ამერიკელი კომპოზიტორი და მულტიინსტრუმენტალისტი. იგი ცნობილია ელექტრო გიტარის ვირტუოზული ფლობით. ბაკეტჰედი ითვლება მსოფლიოში ერთ-ერთ საუკეთესო გიტარისტად. მისი მუსიკალური კარიერა ძალიან პროდუქტიულია, მას გამოშვებული აქვს 25 სტუდიური ალბომი, სამი მუსიკალური ვიდეო და ერთი მინი ალბომი (EP). მან აგრეთვე იმუშავა სხვადასხვა მუსიკოსებთან და ჩაწერა 78 სიმღერა. გარდა ამისა მან დაწერა საუნდტრეკები ისეთი ცნობილი ფილმებისთვის, როგორებიცაა: ნინძა ბევერლი ჰილსიდან, ხერხი 2, ქუჩის მებრძოლი და სასიკვდილო ბრძოლა.
რესურსები ინტერნეტში
კატეგორია:ამერიკელი მუსიკოსები კატეგორია:დაბადებული 1969 კატეგორია:Guns N' Roses-ის წევრები კატეგორია:ამერიკელი როკ-გიტარისტები
ვალდელინარესი
ვალდელინარესი (Valdelinares, Val de Linars) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის გუდარ-ხავალამბრეს კომარკის შემადგენლობაში. ფართობი — 55 კმ². მოსახლეობა — 92 კაცი (2020 წ.).
სქოლიო
კატეგორია:ტერუელის მუნიციპალიტეტები
რუსეთის გეოგრაფიული საზოგადოების ქედი
რუსეთის გეოგრაფიული საზოგადოების ქედი — ქედი ჩინეთში, ტიბეტის მთიანეთის აღმოსავლეთ კიდეზე, მდინარეების, იანძისა და მეკონგის სათავეებს შორის. სიგრძე დაახ. 450 კმ, სიმაღლე 5999 მეტრამდე აღწევს. უმთავრესად აგებულია კკირქვებით, ფიქლებითა და ქვიშაქვებით. თხემურ ზონაში თოვლნარი და პატარა მყინვარებია. შეისწავლა პ. კოზლოვმა 1900 წელს.
ლიტერატურა
კატეგორია:ჩინეთის ქედები
პორტუგალიელები
პორტუგალიელები — ხალხი, პორტუგალიის ძირითადი მოსახლენი (9,8 მლნ).
კატეგორია:მსოფლიოს ხალხები
წინასწარმეტყველების მანქანა
„წინასწარმეტყველების მანქანა“ (The Omen Machine) — ტერი გუდკაინდის მე-14 რომანი ეპიკური ფენტეზის ჟანრში. პირველი წიგნი სერიისა რიჩარდისა და კალანის შესახებ.
რესურსები ინტერნეტში
კატეგორია:ამერიკული რომანები კატეგორია:ჭეშმარიტების მახვილი კატეგორია:ფენტეზი რომანები კატეგორია:2011 წლის რომანები
Lasioglossum lissonotum
Lasioglossum lissonotum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1926 წელს.
სქოლიო
lissonotum